Aliye Berger

Aliye Berger(1903-jıl 24-dekabr — 1974-jıl 9-avgust) — túrk súwretshisi, naǵıs oyıwshı hám súwretlew óneri oqıtıwshısı. Berger Túrkiya Respublikasınıń birinshi gravyura (grafik kórkem-óner túri) larınan biri bolıp tabıladı. Ol ekspressionistik gravyuraları hám 1954-jılda Yapı Kredi Bankınıń súwret tańlawında jeńimpaz bolǵanı menen ataqlı.

 Ómiri 
Berger 1903-jıl 24-dekabrde Túrkiya respublikasınıń Istanbul qalası Buyukada qalasında tuwılǵan. Onıń ákesi Kabaagachli Shakir Pasha hám anası Giritli Sare Ismoil Xanim edi. Onıń sińlisi súwretshi Fehrelnissa Zeid jáne onıń ájaǵası avtor Jevat Shakir Kabaaǵachli bolǵan.

Berger dáslep Notre Dame de Sion liceyinde oqıp atırǵanda súwret hám pianino sabaqların úyrengen. 1947-jılda ol muzıka oqıtıwshı Karl Bergerge turmısqa shıqtı, biraq Berger altı ay ótken soń qaytıs boladı.

Keyin Berger sińlisin gúzetip, Londonǵa bardı hám onda súwretshi Jan Baklend-Raytnıń ustazlıǵı basshılıǵında gravyura hám músinshilikti úyreniwdi basladı. 1951-jılda Túrkiyaǵa qaytıp kelgeninde Berger Istanbulda 100 den artıq shıǵarmasın kórsetken birinshi kórgizbesin ótkerdi. Onıń Güneşin Doǵushu(«Quyash kóteriliwi») maylı súwreti 1954-jılda xalıqaralıq tańlawda jeńimpaz boldı hám keyingi jılı 2-Tegeran Biennalesında ekinshi orındı iyeledi.
Berger keyingi on jıllıqlarda nátiyjeli isledi.

Aliye Berger 1974-jıl 9-avgustta Istanbuldıń Buyukada qalasında qaytıs boladı. Ol Istanbul, Shahzada atawlarındaǵı Buyukada áwliyesine jerlenedi. 
link=//upload.wikimedia.org/wikipedia/commons/thumb/a/aa/Gravestone_of_Aliye_Berger.jpg/220px-Gravestone_of_Aliye_Berger.jpg|thumb| Aliye Bergerniń Buyukada áwliyesindegi qábirtası.Shahzada atawları, Istanbul, Túrkiya

 Estelik 
1975-jılda Istanbul súwretlew óneri akademiyasında Berger qaytıs bolǵannan keyingi retrospektivası bolıp ótti. Taǵı bir kórgezbe 1988-jılda Yapı Kredi Bank tárepinen islengen. Bergerniń tórt shıǵarması Istanbul súwret hám músinshilik muzeyinde, úshewi Albertina muzeyinde kórsetilgen. Onıń 1960-jılǵı shıǵarması «Atsız darveshler» Nyu-Yorkdaǵı Metropoliten muzeyinde saqlanadı.

Aliye Berger 2020-jıl 24-dekabrde 117 jasqa tolıwı múnásibeti menen Google Doodleda oǵan arnalǵan tańlaw ótkerildi.
 Derekler 

Kategoriya:Súwretshiler
Kategoriya:Hayal súwretshiler